Willelmus, Dei gratia Autissiod. episcopus, omnibus presentes litteras inspecturis, salutem in Domino. Noverint universi quod, cum vir nobilis Droco de Merloto, senior, iter esset Jerosolimitanum accepturus, presentes fuimus apud domum suam de Belca, ibique, filiis suis Willelmo, et Drocone juniore assistentibus, prefatus Droco, senior, advocatis servientibus et ministerialibus suis, qui sunt ab eis de usuario nemorum de Sancto-Albino, quod homines de Sancto-Mauricio, qui extra munitionem manent, nullo omnino usuarium in nemoribus supradictis habent. Et idipsum ante dictus Droco, senior, se credere est confessus coram nobis. Hec nos scribi fecimus, ut veritati testimonium perhibeamus. Actum, anno Gracie Mº CCº sexto-decimo.